pythainlp/thai-financial-dataset huggingface dataset:
บริษัทที่ออกหลักทรัพย์

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาไทย : บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาอังกฤษ : Compass East Industry (Thiland) Public Company Limited

ที่ตั้งสำนักงานใหญ่ : 225/324 อาคารคันทรี่ คอมเพล็กซ์ อาคารบี ชั้น 16 ถ.สรรพาวุธ
แขวงบางนา เขตบางนา

กรุงเทพฯ โทร. 0-23610251

ที่ตั้งสาขา 1 : 290-1 หมู่ 4 นิคมอุตสาหกรรมบางปู ซอย 5 ถ.สุขุมวิท ต.แพรกษา อ.เมือง
จ.สมุทรปราการ

โทร. 0-23240527-34 โทรสาร 0-27094248

ที่ตั้งสาขา 2 : 220 หมู่ 3 นิคมอุตสาหกรรมแหลมฉบัง ต.ทุ่งสุขลา อ.ศรีราชา จ.ชลบุรี

ธุรกิจหลัก : ผลิตและส่งออกพัดลมโคมไฟติดเพดาน

ทุนจดทะเบียน : ณ วันที่ 31 กรกฎาคม 2544 บริษัทมีทุนจดทะเบียน 240 ล้าน ชำระแล้ว
188.30 ล้านบาท

บริษัท แอร์โรแยล อินดัสทรีส์ จำกัด (บริษัทย่อย)

ชื่อภาษาไทย : บริษัท แอร์โรแยล อินดัสทรีส์ จำกัด

ชื่อภาษาอังกฤษ : Aire Royal Industry Company Limited

ที่ตั้งสำนักงานใหญ่ : 712 หมู่ 4 ถ.สุขุมวิท ต.แพรกษา อ.เมือง จ.สมุทรปราการ

ธุรกิจหลัก : ผู้ผลิต และส่งออกพัดลมโคมไฟติดเพดาน (ปัจจุบันหยุดประกอบกิจการแล้ว)

ทุนจดทะเบียน : ณ วันที่ 31 กรกฎาคม 2544 บริษัทมีทุนจดทะเบียนที่ชะระแล้ว 70 ล้านบาท
การวิจัยพัฒนา

บริษัท ฯ ได้มีการวิจัย และพัฒนาผลิตภัณฑ์อยู่อย่างสม่ำเสมอ โดยอาศัยฝ่ายวิจัย และพัฒนาผลิตภัณฑ์
ซึ่งบุคลากรในฝ่ายนี้จะมีการอบรมเกี่ยวกับผลิตภัณฑ์ทั้งภายใน และภายนอกบริษัท ฯ
เพื่อนำเทคโนโลยีใหม่ ๆ มาพัฒนาผลิตภัณฑ์ของบริษัท ฯ ให้มีคุณภาพ
และมีความแปลกใหม่เหนือคู่แข่งขัน และจากการที่บริษัท ฯ ได้ร่วมทุนกับบริษัท ฮันเตอร์ แฟน จำกัด
ทำให้บริษัทฯ ได้รับการถ่ายทอดเทคโนโลยีใหม่เพิ่มขึ้นอีกทางหนึ่ง แต่การถ่ายทอดเทคโนโลยีที่ได้รับ
บริษัท ฯ ไม่ต้องเสียค่าใช้จ่ายใด ๆ
ข้อมูลสรุป (Executive Summary)

บริษัทและบริษัทย่อยประกอบธุรกิจ ผลิตพัดลมโคมไฟติดเพดาน
โดยพัดลมที่บริษัทผลิตส่วนใหญ่จะผลิตตามเครื่องหมายการค้าของลูกค้า
บริษัทมีตลาดส่งออกทั้งหมดในประเทศสหรัฐอเมริกา
สำหรับการจำหน่ายในประเทศบริษัทส่งออกผ่านตัวแทนชื่อบริษัท คัมมิเนท แอรี่ จำกัด
โดยใช้เครื่องหมายการค้า SUNLIGHT ในปี 2540 บริษัทได้ร่วมทุนกับบริษัท ฮันเตอร์ แฟน จำกัด
ผู้ผลิตพัดลมรายใหญ่ในประเทศสหรัฐอเมริกา ผลจากการที่ได้มีการร่วมทุนทำให้บริษัท
มียอดขายที่เพิ่มขึ้นทุกปี

ในปีที่ผ่านมาบริษัท ฯ มีรายได้เพิ่มขึ้นส่วนใหญ่ มาจากยอดขายที่มาจากลูกค้ารายใหญ่ คือ บริษัท
ฮันเตอร์ แฟน จำกัด ประเทศสหรัฐอเมริกา ซึ่งมีการเติบโตทางด้านธุรกิจเป็นอย่างมาก
ส่งผลให้บริษัท ฯ มีรายได้ถึง 4,668.59 ล้านบาท เพิ่มขึ้นจากปี ก่อน 1,061.67 ล้านบาท
หรือคิดเป็นร้อยละ 28.63 ผลกำไรของบริษัท คิดเป็น 753.1 ล้านบาท เพิ่มขึ้น 188.77 ล้านบาท
หรือคิดเป็นร้อยละ 33.45 ซึ่งนับว่าเป็นสถิติที่สูงที่สุดตั้งแต่บริษัท ฯ ดำเนินกิจการมา

การยกระดับประสิทธิภาพของขั้นตอนการผลิตอย่างต่อเนื่อง ส่งผลให้โรงงานมีระบบการทำงานที่ดีขึ้น
และการที่ บริษัท ฯ
ให้ความสำคัญและมุ่งแน้นทางด้านกลยุทธ์การสรรหาวัตถุดิบทำให้ต้นทุนการผลิตลดลง
อันจะส่งผลให้ราคาสินค้าลดลงตามไปด้วย ทำให้บริษัท ฯ
ยังคงรักษาส่วนแบ่งทางการตลาดเหนือคู่แข่งขันไว้ได้

ผลผลิตและยอดขายที่เพิ่มขึ้นนี้ ทำให้บริษัท ฯ
สามารถทำกำไรชดเชยผลขาดทุนบางส่วนที่เกิดจากการยกเว้นภาษี อากร
ภายใต้นโยบายสิทธิประโยชน์ทางภาษีของประเทศสหรัฐอเมริกา ซึ่งหมดอายุในเดือนกรกฎาคม ปี
2544

การปรับปรุงกระบวนการจัดการอย่างมีหลักเกณฑ์
ส่งผลให้การบริการลูกค้าเป็นไปอย่างสะดวกและง่ายดายขึ้น ทำให้ในปีนี้ บริษัท ฯ
สามารถรักษาระดับการบริการลูกค้าไว้ได้เต็มร้อยเปอร์เซ็นต์อีกครั้ง
ถึงแม้นว่าจะอยู่ในภาวะเช่นนี้ก็ตาม

จากการประเมินสถานการณ์สำหรับปีหน้านั้น
คาดว่าสภาพโดยรวมของธุรกิจยังคงไม่มีการเปลี่ยนมากนัก
และสืบเนื่องจากภาวะเศรษฐกิจตกต่ำในประเทศคู่ค้าสำคัญของบริษัทฯ คือประเทศสหรัฐอเมริกา
และผลกระทบจากการยกเว้นภาษี อากร ตลอดปีนี้รวมไปถึงความกดดันทางด้านราคาจากคู่แข่ง
ทำให้คาดการณ์ได้ว่าปี 2545 นี้ จะเป็นปีที่ท้าทายความสามารถในการดำเนินงานของบริษัท ฯ
เป็นอย่างยิ่ง ท่ามกลางภาวะการณ์ในปัจจุบัน
เอกสารแนบ 2

รายละเอียดเกี่ยวกับกรรมการของบริษัทย่อย

รายชื่อ และประเภทของกรรมการสำหรับงวดบัญชี สิ้นสุด 31 กรกฎาคม 2544 มีดังนี้

+--------------------------------------+-------------------------------+
| นาง ไต้ ชุน ยา                         | ประธานคณะกรรมการ              |
|                                      |                               |
| นายไต้ แดน เซิง.                       | กรรมการ                       |
|                                      |                               |
| นายไต้ เซิ่ง เซิ่ง                        | กรรมการ                       |
|                                      |                               |
| น.ส.ไต้ เวน ลี                         | กรรมการ                       |
+--------------------------------------+-------------------------------+
บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

รายงานการเปิดเผยข้อมูลเพิ่มเติม

สำหรับปีสิ้นสุดวันที่

31 กรกฎาคม 2544 

สารบัญ

หน้า

ข้อมูลสรุป (Executive Summary) 1

บริษัทที่ออกหลักทรัพย์ 2

ปัจจัยความเสี่ยง 3-4

ลักษณะการประกอบธุรกิจ 5-12

การประกอบธุรกิจของแต่งละสายผลิตภัณฑ์ 13

การวิจัยและพัฒนา 14

ทรัพย์สินที่ใช้ในการประกอบธุรกิจ 15-18

โครงการในอนาคต 19

ข้อพิพาททางกฎหมาย 20

โครงสร้างเงินทุน 21-22

การจัดการ 23-32

การควบคุมภายใน 33-36

รายการระหว่างกัน 37-38

ฐานะการเงินและผลการดำเนินงาน 39-53

ข้อมูลอื่นที่เกี่ยวข้อง 54

การรับรองความถูกต้องของข้อมูล 55

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 56-61

เอกสารแนบ 2 รายละเอียดเกี่ยวกับกรรมการบริหารบริษัทย่อย 62

เอกสารแนบอื่น ๆ 63
ข้อมูลอื่นที่เกี่ยวข้อง

ภาวะอุตสาหกรรมและการแข่งขัน

ขนาด แนวโน้มการเจริญเติบโต และการพัฒนาอุตสาหกรรม

ถึงแม้ว่าสินค้าส่วนใหญ่ของบริษัทฯ จะขายไปยังตลาดสหรัฐอเมริกา
และสภาวะเศรษฐกิจของประเทศสหรัฐอเมริกามีแนวโน้มลดลง
แต่ยอดการสั่งซื้อจากลูกค้าในปีหน้ายังคงมียอดการสั่งซื้อที่สูง ดังนั้นบริษัทฯ
คาดว่าแนวโน้มการเจริญเติบโตของสินค้าประเภทนี้ยังสามารถขยายตัวได้อีกในอนาคต

สถานภาพในการแข่งขันของบริษัทฯ

ในปัจจุบันตลาดเกี่ยวกับพัดลมติดเพดานเริ่มมีการแข่งขันกันมากขึ้น
โดยผู้แข่งขันส่วนใหญ่จะอยู่ในประเทศจีนซึ่งจะได้เปรียบในด้านของต้นทุนที่ต่ำกว่า
แต่อย่างไรก็ตามการที่บริษัทฯ ได้ร่วมลงทุนกับบริษัท ฮันเตอร์ แฟน จำกัด
ซึ่งถือเป็นผู้นำทางด้านสินค้าประเภทนี้ และมียอดขายในแต่ละปีสูงมาก จึงทำให้บริษัทฯ
ยังคงรักษาส่วนแบ่งทางการตลาดเอาไว้ได้

ในปีหน้านี้ ฝ่ายบริหารของบริษัทฯ มีนโยบายในการลดต้นทุนการผลิตของบริษัทฯ ลง
เพื่อให้การกำหนดราคาสินค้าของบริษัทสามารถแข่งขันกับคู่แข่งอื่นในตลาดได้
โครงการดำเนินงานในอนาคต

  - บริษัทฯ ไม่มีโครงการในอนาคตที่มีผลต่อการฐานะการเงินของบริษัท ฯ
ข้อมูลอื่นที่เกี่ยวข้อง

ภาวะอุตสาหกรรมและการแข่งขัน

 ขนาดแนวโน้มการเจริญเติบโตและการพัฒนาอุตสาหกรรม

ภาวะเศรษฐกิจในประเทศสหรัฐอเมริกามีแนวโน้มชะลอตัว ซึ่งส่งผลกระทบต่อบริษัทฯ
เป็นอย่างมากเนื่องจากตลาดส่งออกของบริษัทฯ กว่าร้อยละ 90 อยู่ในประเทศสหรัฐอเมริกา
ในปีหน้าคาดว่าตลาดพัดลมโคมไฟติดเพดานในประเทศสหรัฐอเมริกา มีแนวโน้มการเติบโตที่ลดลง
แผนการตลาดในปีหน้าของบริษัทฯ จึงมุ่งหาตลาดส่งออกใหม่ๆ เช่น ยุโรป ออสเตรเลีย เอเชีย

 สถานภาพในการแข่งขันของบริษัทฯ

ในปัจจุบันตลาดเกี่ยวกับพัดลมติดเพดานเริ่มมีการแข่งขันกันมากขึ้น
โดยผู้แข่งขันส่วนใหญ่จะอยู่ในประเทศจีน ซึ่งจะได้เปรียบในด้านของต้นทุนแรงงานที่ต่ำกว่า
ในปีที่ผ่านมา บริษัทฯ ได้มีการบริหารต้นทุนให้มีประสิทธิภาพทำให้บริษัทฯ
ยังคงรักษาสัดส่วนกำไรไว้ได้ ในปีหน้าบริษัทฯ มีแผนการพัฒนาเทคโนโลยีและรูปแบบของผลิตภัณฑ์
ให้มีความแตกต่างจากคู่แข่ง ประกอบกับบริษัท ฮันเตอร์ แฟน จำกัด
ซึ่งถือเป็นผู้นำทางด้านสินค้าประเภทนี้ และมียอดขายในแต่ละปีสูงมาก ทำให้บริษัทฯ
มีความมั่นใจว่าบริษัทฯ ยังคงรักษาส่วนแบ่งทางการตลาดเอาไว้ได้
การวิจัยพัฒนา

บริษัทฯ ได้มีการวิจัย และพัฒนาผลิตภัณฑ์อยู่อย่างสม่ำเสมอ โดยอาศัยฝ่ายวิจัย และพัฒนาผลิตภัณฑ์
ซึ่งบุคลากรในฝ่ายนี้จะมีการอบรมเกี่ยวกับผลิตภัณฑ์ทั้งภายใน และภายนอกบริษัทฯ
เพื่อนำเทคโนโลยีใหม่ ๆ มาพัฒนาผลิตภัณฑ์ของบริษัทฯ ให้มีคุณภาพ
และมีความแปลกใหม่เหนือคู่แข่งขัน และจากการที่บริษัทฯ ได้ร่วมทุนกับบริษัท ฮันเตอร์ แฟน จำกัด
ทำให้บริษัทฯ ได้รับการถ่ายทอดเทคโนโลยีใหม่เพิ่มขึ้นอีกทางหนึ่ง แต่การถ่ายทอดเทคโนโลยีที่ได้รับ
บริษัทฯ ไม่ต้องเสียค่าใช้จ่ายใด ๆ
12. บุคคลอ้างอิงอื่นๆ

  ( 1 ) นายทะเบียนหลักทรัพย์

-   บริษัทศูนย์รับฝากหลักทรัพย์ ( ประเทศไทย ) จำกัด

เลขที่ 62 อาคารตลาดหลักทรัพย์แห่งประเทศไทย ชั้น 4, 6-7 ถ.รัชดาภาเษก แขวงคลองเตย
เขตคลองเตย กรุงเทพฯ 10110

( 2 ) ผู้สอบบัญชี

-   บริษัท สำนักงาน เอนส์ท แอนด์ ยัง จำกัด

อาคาร เลครัชดา ชั้น 33 เลขที่ 193/136-137 ถ.รัชดาตัดใหม่ กรุงเทพฯ 10110

( 3 ) ที่ปรึกษาทางกฎหมาย

-   สำนักงานดุลยวัต ทนายความ

29/96 ชั้น 6 อาคารสยามคอนโดฯ ถ. พระราม 9 แขวงห้วยขวาง เขตห้วยขวาง กรุงเทพฯ
10320

( 4 ) ที่ปรึกษาทางบัญชี

-   บริษัท แอคมี่ การบัญชีและการภาษีอากร จำกัด

301/29-30 หมู่ 6 ถาวรวิลล่าบางบัว 1 ถ.พหลโยธิน แขวงอนุสาวรีย์ เขตบางเขน กรุงเทพฯ
10220

( 5 ) สถาบันการเงินที่ติดต่อประจำ

-   ธนาคารกรุงเทพ จำกัด ( มหาชน ) สาขาบางกะปิ

-   ธนาคารกรุงเทพ จำกัด ( มหาชน ) สาขาสมุทรปราการ

-   ธนาคารสากลพาณิชแห่งประเทศจีน จำกัด

-   ธนาคารฮ่องกง และเซี่ยงไฮ้ คอร์ปอเรชั่น จำกัด

-   ธนาคารกรุงไทย จำกัด ( มหาชน ) สาขาบางนา

-   ธนาคารซิตี้แบงค์
บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

รายงานการเปิดเผยข้อมูลเพิ่มเติม

สำหรับปีสิ้นสุดวันที่

31 กรกฎาคม 2545 

สารบัญ

หน้า

ข้อมูลสรุป (Executive Summary) 1

บริษัทที่ออกหลักทรัพย์ 2

ปัจจัยความเสี่ยง 3

ลักษณะการประกอบธุรกิจ 4-10

การประกอบธุรกิจของแต่งละสายผลิตภัณฑ์ 11

การวิจัยและพัฒนา 12

ทรัพย์สินที่ใช้ในการประกอบธุรกิจ 13-16

โครงการในอนาคต 17

ข้อพิพาททางกฎหมาย 18

โครงสร้างเงินทุน 19-20

การจัดการ 21-30

การควบคุมภายใน 31

รายการระหว่างกัน 32-33

ฐานะการเงินและผลการดำเนินงาน 34-48

ข้อมูลอื่นที่เกี่ยวข้อง 49

การรับรองความถูกต้องของข้อมูล 50

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 51-54

เอกสารแนบ 2 รายละเอียดเกี่ยวกับกรรมการบริหารบริษัทย่อย 55

เอกสารแนบอื่น ๆ 56
เอกสารแนบ 2

รายละเอียดเกี่ยวกับกรรมการของบริษัทย่อย

รายชื่อ และประเภทของกรรมการสำหรับงวดบัญชี สิ้นสุด 31 กรกฎาคม 2545 มีดังนี้

นาง ไต้ ชุน ยา ประธานคณะกรรมการ

นาย ไต้ เเดน เซิง กรรมการ

นาย ไต้เซิ่ง เซิ่ง กรรมการ

น.ส. ไต้ เวน ลี กรรมการ
ปัจจัยความเสี่ยง

1.  ความเสี่ยงจากสัดส่วนยอดขายกับลูกค้ารายหนึ่งจำนวนมากกว่าร้อยละ 50

บริษัทฯ ประกอบธุรกิจในลักษณะผลิตสินค้าตามคำสั่งของลูกค้า ปัจจุบันบริษัทฯ มีลูกค้ารายใหญ่ 1
ราย คือ บริษัท ฮันเตอร์ แฟน จำกัด ซึ่งมียอดสั่งซื้อสินค้าในสัดส่วนที่สูงในช่วงปีที่ผ่านมาจำนวน
3,662 ล้านบาท หรือประมาณร้อยละ 75 ของยอดขายทั้งหมดตามงบการเงินรวม
โดยที่ผ่านมาบริษัทฯ มีความสัมพันธ์ที่ดีกับลูกค้ารายนี้มาโดยตลอด
จึงส่งผลให้มีการต่อสัญญาซื้อขายสินค้า (Supply Contract) เป็นระยะ 3 ปีที่กับลูกค้ารายนี้
อย่างไรก็ดี เนื่องจากบริษัทฯ เป็นผู้ผลิตพัดลมโคมไฟติดเพดานที่ใหญ่
และครบวงจรที่สุดในแถบเอเซีย และมีต้นทุนที่สามารถแข่งขันกับคู่แข่งรายอื่นได้ ดังนั้นทำให้บริษัทฯ
ค่อนข้างมีความมั่นใจว่า บริษัทฯ ยังคงรักษาลูกค้ารายนี้ไว้ได้
ในขณะเดียวกันบริษัทฯได้มีการเปิดตลาดกับลูกค้ารายอื่น รวมถึงลูกค้าในประเทศอื่น เช่น ยุโรป
ออสเตรเลีย เอเชีย เพื่อเพิ่มส่วนแบ่งทางการตลาดของบริษัทฯ
และจะเป็นการป้องกันความเสี่ยงจากยอดขายที่จะมีกับลูกค้ารายใหญ่นี้

2.  ผลกระทบจากการที่ประเทศไทยจะไม่ได้รับสิทธิประโยชน์ทางภาษี (GSP) ในสหรัฐอเมริกา

ผลกระทบจากการยกเลิกสิทธิทางภาษีศุลกากรขาเข้าในสหรัฐอเมริกา (GSP)
ซึ่งอาจมีผลกระทบต่อผล ประกอบการในอนาคต เพื่อรักษาลูกค้าของบริษัทฯ ให้คงอยู่ บริษัทฯ
จึงต้องรับภาระภาษีดังกล่าว แต่อย่างไรก็ตามภาระภาษีดังกล่าว บริษัทฯ
ยังคงมีความสามารถที่จะรับภาระได้

3.  ความเสี่ยงจากความผันผวนของอัตราแลกเปลี่ยน

บริษัทฯ มีความเสี่ยงจากอัตราแลกเปลี่ยนเงินตราต่างประเทศ เนื่องจากบริษัทฯ
มีลูกหนี้และเจ้าหนี้เป็น สกุลเงินต่างประเทศ
บริษัทฯได้เข้าทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยน
ซึ่งส่วนใหญ่มีอายุสัญญาไม่เกิน 1 ปี
ดังนั้นความเสี่ยงจากอัตราแลกเปลี่ยนจึงเป็นความเสี่ยงที่บริษัทฯได้ทำการป้องกันไว้ในระดับหนึ่ง
อีกทั้งภาระหนี้สินที่เป็นเงินตราต่างประเทศเป็นภาระหนี้สินไม่เกิน 1 ปี
ซึ่งสามารถจ่ายชำระคืนได้จากการรับชำระเงินจากการส่งออก
ซึ่งส่วนใหญ่ระยะเวลาการรับชำระหนี้จากการส่งออกของบริษัทไม่เกิน 1 เดือน

4.  ความเสี่ยงจากการแข่งขันกับประเทศจีน

ปัจจุบันประเทศจีนเป็นประเทศที่มีนักลงทุนจากต่างประเทศเข้าไปลงทุนในประเทศจีนเป็นจำนวนมาก
เนื่องจากค่าแรงมีราคาถูกทำให้มีต้นทุนในการผลิตต่ำ
ราคาสินค้าจึงมีราคาถูกจึงมีความได้เปรียบกว่าสินค้าที่ผลิตในประเทศอื่น
แต่อย่างไรก็ตามคุณภาพสินค้าจากประเทศจีนยังมีคุณภาพต่ำ เมื่อเทียบกับสินค้าของบริษัทฯ
บริษัทฯได้หาแนวทางรองรับความเสี่ยง ดังนี้

-   สร้างสรรค์แบบผลิตภัณฑ์รูปแบบใหม่ ๆ ให้มีความโดดเด่น

-   บริษัทฯ ได้ขยายส่วนแบ่งการตลาดในตลาดสินค้าระดับกลางและระดับบน

-   บริษัทฯ ได้มีการปรับปรุงคุณภาพการผลิตให้มีต้นทุนต่อหน่วยลดลง

-   บริษัทฯ ได้หาแหล่งวัตถุดิบที่มีราคาถูก แต่มีคุณภาพ

-   ขยายตลาดไปยังกลุ่มประเทศอื่น ๆ เช่น ยุโรป ออสเตรเลีย เอเซีย
การควบคุมภายใน

บริษัทฯได้มีการพัฒนาระบบการควบคุมภายในมาเป็นเวลาหลายปีโดยมีวัตถุประสงค์เพื่อปรับปรุงประสิทธิภาพในการดำเนินกิจการควบคู่ไปกับการป้องกันและค้นหาความบกพร่องและความผิดพลาดที่เกิดขึ้นแม้ว่าระบบการควบคุมภายในของบริษัทฯ
จะเป็นที่น่าพอใจในระดับหนึ่ง แต่คณะกรรมการควบคุมภายใน คณะกรรมการบริษัทฯ
และฝ่ายจัดการก็ยังพยายามที่จะพัฒนาระบบให้ดีขึ้นต่อไป โครงสร้างการควบคุมภายในของบริษัทฯ
แบ่งออกเป็น 3 ระดับดังต่อไปนี้

1. คณะกรรมการตรวจสอบ ประกอบไปด้วยกรรมการ 3 ท่าน ได้แก่ นางสุกัญญา พิจิตรพงศ์ชัย
นายไพบูลย์ ภาสพานทอง และนางภารดี นาคพันธุ์ชีวัน ล้วนแต่เป็นกรรมการอิสระจากภายนอก
ซึ่งเป็นตัวแทนขอสาธารณชน มีหน้าที่สองส่องดูแลการดำเนินการของบริษัทฯ และบริษัทย่อย
โดยผ่านแผนกตรวจสอบภายในของบริษัทฯ โดยเฉพาะอย่างยิ่งรายการระหว่างกันของบริษัทฯ
กับบริษัทอื่น ๆ ที่เกี่ยวข้อง

2. แผนกควบคุมภายใน บริษัทฯ ได้จัดตั้งแผนกควบคุมภายในขึ้นในปี 2542
เพื่อทำงานร่วมกับคณะกรรมการตรวจสอบ
โดยมีการวางระบบการตรวจสอบและรายงานเพื่อการควบคุมที่ดี
อันประกอบไปด้วยการประเมินความเสี่ยงที่เกิดจากปัจจัยทั้งภายในและภายนอกอันจะมีผลต่อบริษัทฯ
ทั้งในแง่ของการเจริญเติบโต ความสามารถในการทำกำไร
และสถานภาพทางการเงินทั้งในปัจจุบันและอนาคตของบริษัทฯ
การประเมินความเสี่ยงจากสภาพแวดล้อมของการตรวจสอบภายในบริษัท รวมถึงระบบต่าง ๆ
ภายในบริษัทฯ ทั้งในการผลิตและการจัดการ จุดควบคุมของการจัดการจะรวมถึงลูกหนี้การค้า
เจ้าหนี้การค้า การเก็บสินค้า การสั่งซื้อวัตถุดิบ การนำเข้าและการส่งออก การลงบัญชี
รายการทรัพย์สิน การวิเคราะห์ต้นทุน การผลิต และการพนักงาน

3. ผู้บริหารของบริษัทฯ มีนโยบายให้ฝ่ายตรวจสอบภายใน
ทำหน้าที่ตรวจสอบระบบการควบคุมภายในของทุกหน่วยงานในบริษัทฯ
ว่าจุดมีใดบ้างที่ต้องทำการปรับปรุงแก้ไขให้มีประสิทธิภาพ
และสอดคล้องกับวิธีการปฏิบัติงานในปัจจุบัน โดยจะมีการรายงานผลการตรวจสอบภายใน
ตลอดจนข้อเสนอแนะต่าง ๆ ส่งให้กับผู้บริหารระดับสูง
และหน่วยงานที่เกี่ยวข้องเพื่อประชุมหาข้อสรุป และทำการปรับปรุงแก้ไขอย่างต่อเนื่อง
บริษัทที่ออกหลักทรัพย์

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาไทย : บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน)

ชื่อภาษาอังกฤษ : Compass East Industry (Thailand) Public Company Limited

ที่ตั้งสำนักงานใหญ่ : 225/324 อาคารคันทรี่ คอมเพล็กซ์ อาคารบี ชั้น16 ถ.สรรพาวุธ
แขวงบางนา เขตบางนา

กรุงเทพฯ โทร. 02-3610251

ที่ตั้งสาขา 1 : 290-1 หมู่ 4 นิคมอุตสาหกรรมบางปู ซอย 5 ถ.สุขุมวิท ต. แพรกษา อ.เมือง
จ.สมุทรปราการ

โทร. 02-3240527-34 โทรสาร 02-7094248

ที่ตั้งสาขา 2 : 220 หมู่ 3 นิคมอุตสาหกรรมแหลมฉบัง ต.ทุ่งสงขลา อ.ศรีราชา จ.ชลบุรี

ธุรกิจหลัก : ผลิตและส่งออกพัดลมโคมไฟติดเพดาน

ทุนจดทะเบียน : ณ วันที่ 31 กรกฎาคม 2545 บริษัทมีทุนจดทะเบียน 240 ล้าน ชำระแล้ว
188.30 ล้านบาท

บริษัท แอร์โรแยล อินดัสทรีส์ จำกัด (บริษัทย่อย)

ชื่อภาษาไทย : บริษัท แอร์โรแยล อินดัสทรีส์ จำกัด

ชื่อภาษาอังกฤษ : Aire Royal Industry Company Limited

ที่ตั้งสำนักงานใหญ่ : 712 หมู่ 4 ถ.สุขุมวิท ต.แพรกษา อ.เมือง จ.สมุทรปราการ

ธุรกิจหลัก : ผู้ผลิต และส่งออกพัดลมโคมไฟติดเพดาน (ปัจจุบันหยุดประกอบกิจการแล้ว)

ทุนจดทะเบียน : ณ วันที่ 31 กรกฎาคม 2545 บริษัทมีทุนจดทะเบียนที่ชำระแล้ว 70 ล้านบาท
ข้อมูลสรุป (Executive Summary)

บริษัทและบริษัทย่อยประกอบธุรกิจ ผลิตพัดลมโคมไฟติดเพดาน โดยพัดลมที่บริษัทผลิตส่วนใหญ่จะผลิต
ตามเครื่องหมายการค้าของลูกค้า บริษัทมีตลาดส่งออกทั้งหมดในประเทศสหรัฐอเมริกา
สำหรับการจำหน่ายในประเทศบริษัท ส่งออกผ่านตัวแทนชื่อ บริษัท คัลมิเนท แอรี่ จำกัด
โดยใช้เครื่องหมายการค้า SUNLIGHT ในปี 2540 บริษัทได้ร่วมทุนกับบริษัท ฮันเตอร์ แฟน จำกัด
ผู้ผลิตพัดลมรายใหญ่ในประเทศสหรัฐอเมริกา ผลจากการที่ได้มีการร่วมทุนทำให้บริษัท
มียอดขายที่เพิ่มขึ้น เมื่อวันที่ 23 สิงหาคม 2545 บริษัท ฮันเตอร์ แฟน จำกัด
สิ้นสุดการเป็นบริษัทที่มีความเกี่ยวข้องกันก็ตาม แต่บริษัท ฮันเตอร์ แฟน
จำกัดยังคงเป็นบริษัทคู่ค้าตามปกติธุรกิจ
และได้มีการทำสัญญาซื้อขายผลิตภัณฑ์พัดลมโคมไฟติดเพดานฉบับใหม่เป็นระยะเวลา 3 ปี

ในปีที่ผ่านมา บริษัทฯ มีรายได้ลดลงจากปีก่อน 1,064.66 ล้านบาท
เนื่องจากภาวะเศรษฐกิจในประเทศสหรัฐอเมริกาชะลอตัว แต่การบริหารต้นทุน
และค่าใช้จ่ายที่มีประสิทธิภาพส่งผลให้กำไรของบริษัทฯ ลดลงเพียงเล็กน้อย

จากการประเมินภาวะการณ์สำหรับปีหน้า คาดว่าปริมาณการขาย
และราคาสินค้าของบริษัทในตลาดประเทศสหรัฐอเมริกามีแนวโน้มลดลง แต่บริษัทฯ
ได้วางแผนรองรับสถานการณ์ไว้แล้ว โดยบริษัทฯ มีโครงการขยายตลาดส่งออกไป
ในกลุ่มประเทศอื่น เช่น ยุโรป ออสเตรีย เอเชีย และบริษัทฯ
ได้ยกระดับประสิทธิภาพของขั้นตอนการผลิตอย่างต่อเนื่อง ส่งผล ให้โรงงานมีระบบการทำงานที่ดีขึ้น
และการที่บริษัทฯ ให้ความสำคัญและมุ่งเน้นทางด้านกลยุทธ์การสรรหาวัตถุดิบทำให้ต้น
ทุนการผลิตลดลง อันจะส่งผลให้ราคาสินค้าลดลงตามไปด้วย ทำให้บริษัทฯ
ยังคงรักษาส่วนแบ่งทางการตลาดเหนือคู่แข่งขันไว้ ได้
การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้อง ครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นาง หลี่ กุ้ย ฟง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นาง หลี่ กุ้ย ฟง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของ ข้อมูลไว้ “

ผู้มอบอำนาจ ตำแหน่ง ลายมือชื่อ

นาง ไต้ ชุน ยา ประธานกรรมการบริหาร
....................................................

นางสาว ไต้ เวน ลี กรรมการ
....................................................

นาง หลี่ กุ้ย ฟง กรรมการ
....................................................

นายไบรอัน แอล ฮาร์ดี้ กรรมการ
.....................................................

นายโอภาส เลวิจันทร์ กรรมการ
......................................................

นายไพบูลย์ ภาสพานทอง กรรมการ
.......................................................

นางภารดี นาคพันธุ์ชีวัน กรรมการ
.......................................................

นางสุกัญญา พิจิตรพงศ์ชัย กรรมการ
........................................................

ผู้รับมอบอำนาจ ตำแหน่ง ลายมือชื่อ

นาง หลี่ กุ้ย ฟง กรรมการ
..........................................................
ข้อมูลอื่นที่เกี่ยวข้อง

ภาวะอุตสาหกรรมและการแข่งขัน

 ขนาดแนวโน้มการเจริญเติบโตและการพัฒนาอุตสาหกรรม

ในปีที่ผ่านมาบริษัทต้องพึ่งการขายในประเทศ
เพราะยังไม่สามารถหาลูกค้ารายใหม่ทดแทนรายเก่าได้
ปัจจุบันตลาดในประเทศมีการแข่งขันเพิ่มขึ้นอย่างมาก

 สถานภาพในการแข่งขันของบริษัทฯ

เพื่อสร้างความสามารถในการแข่งขันบริษัทฯ ได้มีการปรับเปลี่ยนการจัดการใหม่
เพราะในอนาคตบริษัทฯ จะไม่เป็นผู้รับจ้างผลิตเพียงอย่างเดียวอีกต่อไป
ปริมาณการผลิตจะไม่เน้นที่ปริมาณมาก ๆ แต่มุ่งเน้นให้เกิดความแตกต่างในด้าน ในรูปแบบ
ความประณีต และนำเสนอเทคโนโลยีใหม่ ๆ ต่อลูกค้ามากขึ้น กลุ่มเป้าหมายของบริษัทฯ
คือตลาดในระดับสูง และระดับกลาง จากที่ได้กล่าวมาบริษัทฯ
จึงได้มีการเปลี่ยนแปลงการจัดการใหม่ดังต่อไปนี้

1. บริษัทฯ ได้ลดขนาดของบริษัทฯ ลงมา เพื่อลดค่าใช้จ่าย
ในขณะเดียวกันสินทรัพย์ที่เกินความจำเป็นบริษัทฯ ได้นำออกจำหน่าย หรือให้เช่า

2.  ขั้นตอนการผลิตบางขั้นตอน ถ้าบริษัทฯ ประเมิน แล้วมีต้นทุนที่สูงกว่า บริษัทฯ
    จะว่าจ้างบริษัทอื่นเป็น

ผู้ผลิตส่งให้กับบริษัทฯ โดยคุณภาพจะอยู่ในความควบคุมของบริษัทฯ

ในภาวะการณ์ปัจจุบัน
บริษัทได้แปรเปลี่ยนสภาพจากผู้ผลิตมาเป็นผู้สั่งซื้อและนำเข้าสินค้าจากประเทศจีนสินค้าของบริษัทฯ
เป็นที่นิยมของผู้บริโภคบางกลุ่มเท่านั้น ซึ่งตลาดโดยรวมค่อนข้างเล็กมาก
และจากวิเคราะห์ตลาดแล้วถือได้ว่าบริษัทมีส่วนแบ่งตลาดในประเทศ มากกว่า 60%
เมื่อเปรียบเทียบกับตลาดโดยรวม
เอกสารแนบ 3

รายงานคณะกรรมการตรวจสอบ

คณะกรรมการของบริษัท คอมพาสส์ อีสต์ อินดัสตรี้ (ประเทศไทย) จำกัด(มหาชน)
ได้แต่งตั้งคณะกรรมการตรวจสอบในการควบคุมดูแลงบการเงินของบริษัทฯ
ให้มีการปฎิบัติตามมาตรฐานการบัญชีที่เหมาะสมกับการดำเนินธุรกิจ
และสอบทานให้บริษัทรายงานทางการเงินอย่างถูกต้อง และเพียงพอ
มีระบบควบคุมภายในที่เหมาะสม และมีประสิทธิภาพมีการปฎิบัติตามกฎหมายว่าด้วยหลักทรัพย์
และตลาดหลักทรัพย์ รวมถึงกฎหมายอื่นๆ ที่เกี่ยวข้องมีการเปิดเผยข้อมูลอย่างเพียงพอ
การบริหารความเสี่ยง พิจารณาคัดเลือกและเสนอแต่งตั้งผู้สอบบัญชีของบริษัท
รวมทั้งให้ความสำคัญกับการปฎิบัติตามหลักบรรษัทภิบาล จริยธรรมความโปร่งใส
สามารถตรวจสอบได้

คณะกรรมการตรวจสอบประกอบด้วยกรรมการอิสระ จำนวน 3 ท่าน โดยมี นางสาว เฉิน สู หุ้ย
เป็นประธานคณะกรรมการตรวจสอบ นายเจริญศิลป์ ลือเลิศธรรม
เป็นเลขานุการกรรมการตรวจสอบ และ นางรถยา โอฬารโชติกุล เป็นกรรมการตรวจสอบ
ซึ่งแต่ละท่านไม่ได้เป็นเจ้าหน้าที่บริหารหรือพนักงานบริษัท
คณะกรรมการตรวจสอบมีขอบเขตการปฏิบัติงานและหน้าที่ความรับผิดชอบตามกฏบัตรคณะกรรมการตรวจสอบที่อนุมัติโดยที่ประชุมคณะกรรมการบริษัทซึ่งเป็นไปตามข้อกำหนดของตลาดหลักทรัพย์แห่งประเทศไทย
และรายงานต่อคณะกรรมการบริษัท

คณะกรรมการตรวจสอบทำหน้าที่ดูแลกิจการตามขอบเขตความรับผิดชอบที่ได้รับมอบหมายจากคณะกรรมการบริษัท
โดยมีการประชุมทั้งสิ้น 10 ครั้ง และคณะกรรมการตรวจสอบเข้าประชุมร้อยละ 100
โดยสรุปสาระสำคัญในการปฎิบัติหน้าที่ได้ดังนี้

1.  การสอบทานงบการเงิน โดยสอบทานงบการเงินรายไตรมาส และประจำปี 2554 ของบริษัท
    คอมพาสส์ อีสต์ อินดัสตรี้ (ประเทศไทย) จำกัด(มหาชน) และงบการเงินรวมของบริษัทฯ

2.  การกำกับดูแลและพัฒนาระบบการควบคุมภายใน
    โดยวางแผนงานการตรวจสอบให้มีการสอบทานด้วยความเหมาะสมกับฝ่ายตรวจสอบภายในและฝ่ายบริหารที่เกี่ยวข้อง
    เพื่อปรับปรุงให้ระบบควบคุมภายในมีประสิทธิภาพยิ่งขึ้น

3.  การสอบทานระบบการบริหารความเสี่ยงและปัจจัยอื่นที่อาจมีผลกระทบอย่างมีนัยสำคัญต่อการดำเนินธุรกิจของบริษัท
    เช่นการปฏิบัติตามกฎหมายที่เกี่ยวข้องการปฏิบัติตามหลักการกำกับดูแลกิจการที่ดีเพื่อหารือและแลกเปลี่ยนข้อคิดเห็นเกี่ยวกับผลการตรวจสอบการประเมินคุณภาพในด้านต่าง
    ๆ และความเพียงพอของระบบ การควบคุมภายใน

4.  การพิจารณาแต่งตั้งผู้สอบบัญชีประจำปี 2555โดยให้ข้อเสนอแนะ
    ชื่อผู้สอบบัญชีรวมทั้งสอบทานคุณสมบัติของผู้สอบบัญชีให้ถูกต้องตามประกาศของ ก.ล.ต. และ
    ตลท. แล้ว และกำหนดค่าตอบแทนประจำปี 2555
    ต่อคณะกรรมการเพื่อนำเสนอในที่ประชุมผู้ถือหุ้นของบริษัท พิจารณาลงมติแต่งตั้งต่อไป

คณะกรรมการตรวจสอบได้ปฏิบัติหน้าที่อย่างมีอิสระจากคณะกรรมการบริษัท และฝ่ายบริหาร
โดยได้รายงานผลการประชุม และรายงานการปฏิบัติหน้าที่ต่อคณะกรรมการบริษัทแล้ว

  ในนามคณะกรรมการตรวจสอบ

นางสาว เฉิน สู หุ้ย

ประธานคณะกรรมการตรวจสอบ
ปัจจัยความเสี่ยง

ปัจจัยความเสี่ยง

บริษัทมีความเสี่ยงจากการดำเนินธุรกิจตามปกติจากการเปลี่ยนแปลงอัตราดอกเบี้ยและอัตราแลกเปลี่ยนเงินตราต่างประเทศ
และจากการไม่ปฏิบัติตามข้อกำหนดตามสัญญาของคู่สัญญา
บริษัทไม่มีการถือหรือออกเครื่องมือทางการเงินที่เป็นตราสารอนุพันธ์เพื่อการเก็งกำไรหรือการค้า

สินทรัพย์ทางการเงินของบริษัทประกอบด้วยเงินสดและรายการเทียบเท่าเงินสด เงินลงทุนชั่วคราว
ลูกหนี้การค้าและสินค้าคงเหลือซึ่งมีสภาพคล่องและเปลี่ยนเป็นเงินได้เร็วในมูลค่ายุติธรรม

ความเสี่ยงด้านอัตราดอกเบี้ย

ความเสี่ยงจากอัตราดอกเบี้ยเกิดขึ้นจากความผันผวนของอัตราดอกเบี้ยในตลาดในอนาคต
ซึ่งจะส่งผลกระทบต่อผลการดำเนินงานและกระแสเงินสดของบริษัทฯ บริษัทฯ
มีความเสี่ยงจากอัตราดอกเบี้ย เนื่องจากมีเงินฝากและตั๋วแลกเงินกับสถาบันการเงิน
ด้วยเหตุที่สินทรัพย์ดังกล่าวส่วนใหญ่จัดอยู่ในประเภทระยะสั้น บริษัทฯ
จึงมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

ความเสี่ยงจากอัตราแลกเปลี่ยน

บริษัทมีความเสี่ยงจากอัตราแลกเปลี่ยนเงินตราต่างประเทศ
เนื่องจากบริษัทมีสินทรัพย์และหนี้สินเป็นสกุลเงินตราต่างประเทศ
ซึ่งมิได้ทำสัญญาป้องกันความเสี่ยงจากอัตราแลกเปลี่ยน

ณ วันที่ 31 กรกฎาคม 2554 และ 2553 สินทรัพย์และหนี้สินที่เป็นเงินตราต่างประเทศ
ซึ่งไม่มีการทำสัญญาป้องกันความเสี่ยงด้านอัตราแลกเปลี่ยนที่สำคัญในงบการเงิน สรุปได้ดังนี้

(หน่วย : บาท)

  --------------------- -- ----------- -- ----------- -- ----------- -- -----------
                           2554                          2553           

                           สินทรัพย์         หนี้สิน           สินทรัพย์         หนี้สิน

                                                                        

  ดอลลาร์สหรัฐ               6,382,882      994,465        5,547,896      1,838,887
  --------------------- -- ----------- -- ----------- -- ----------- -- -----------

ความเสี่ยงด้านการให้สินเชื่อ

บริษัทมีความเสี่ยงจากการกระจุกตัวของสินเชื่อที่มีนัยสำคัญ เนื่องจากมีลูกหนี้น้อยราย อย่างไรก็ตาม
ฝ่ายบริหารของบริษัทเชื่อว่าไม่มีความเสี่ยงจากการให้สินเชื่อในลูกหนี้การค้ามากไปกว่าจำนวนที่สำรองไว้เผื่อการเรียกเก็บเงินไม่ได้

มูลค่ายุติธรรม

มูลค่ายุติธรรมของสินทรัพย์ทางการเงินและหนี้สินทางการเงินที่เป็นสาระสำคัญส่วนใหญ่ไม่แตกต่างจากมูลค่าตามบัญชีของสินทรัพย์ทางการเงินและหนี้สินทางการเงินนั้น

ค่าใช้จ่ายตามลักษณะ

รายการค่าใช้จ่ายตามลักษณะที่สำคัญสำหรับปีสิ้นสุดวันที่ 31 กรกฎาคม 2554 และ 2553ได้แก่

  ------------------------------------- -- -- --- ------------ -- ------------
                                                  (หน่วย : บาท)    

                                                  2554            2553

  เงินเดือน ค่าแรงและผลประโยชน์อื่นของพนักงาน            7,869,105       8,620,852

  ค่าเสื่อมราคาและค่าตัดจำหน่าย                         6,465,377       8,278,274

  ค่าซ่อมแซมและบำรุงรักษา                             2,491,096       971,219

  ค่าบริการด้านวิชาชีพ                                 1,801,162       2,277,585

  ค่าสนับสนุนทางการตลาด                              -               3,000,000
  ------------------------------------- -- -- --- ------------ -- ------------